OzLabs/hebrew-wiki-articles huggingface dataset:
אלווין ראלף ברלקמפ

אלווין ראלף ברלקמפ (באנגלית: Elwyn Ralph Berlekamp; 6 בספטמבר 1940 – 9 באפריל 2019) היה מתמטיקאי אמריקאי, פרופסור באוניברסיטת קליפורניה בברקלי.

ברלקמפ נודע בעבודותיו בתחום תורת האינפורמציה ותורת המשחקים הקומבינטורית.

==ביוגרפיה==
נולד בדובר, אוהיו. זכה בתחרות פטנאם בזמן לימודיו ב-MIT בשנת 1961. קיבל תואר דוקטור בהנדסת חשמל ב-1964, על עבודה שכותרתה "Block coding with noiseless feedback", שנעשתה בהנחיית קלוד שנון ואחרים. 

בשנים 1964–1966 לימד הנדסת חשמל באוניברסיטת קליפורניה בברקלי. בשנת 1966 עבר למעבדות בל ובשנת 1971 חזר לאוניברסיטת קליפורניה בברקלי, שבה שימש פרופסור למתמטיקה, הנדסת חשמל ומדעי המחשב.

בשנת 1991 זכה במדליית ריצ'רד המינג של ארגון IEEE לשנת ובשנת 1993 זכה בפרס שאנון של IEEE. מאז 1999 היה חבר באקדמיה הלאומית האמריקאית למדעים. 

נפטר ב-9 באפריל 2019.

==מספריו==
* Algebraic Coding Theory, McGraw-Hill, 1968. מהדורה מעודכנת: Aegean Park Press, 1984, .
* עם ג'ון הורטון קונוויי וריצ'רד גאי, Winning Ways for your Mathematical Plays.
* (עם דייוויד וולף ) Mathematical Go. A. K. Peters Ltd., 1994. 
* The Dots-and-Boxes Game. A. K. Peters Ltd., 2000. .

==קישורים חיצוניים==

קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:סגל אוניברסיטת קליפורניה בברקלי
קטגוריה:מתמטיקאים אמריקאים
קטגוריה:חברי האקדמיה האמריקאית לאמנויות ולמדעים
קטגוריה:חברי האקדמיה הלאומית למדעים של ארצות הברית
קטגוריה:זוכי פרס שאנון
קטגוריה:זוכי מדליית ריצ'רד המינג
קטגוריה:עמיתי האגודה האמריקאית למתמטיקה
קטגוריה:אמריקאים שנולדו ב-1940
קטגוריה:אמריקאים שנפטרו ב-2019
∂

∂ הוא סימן מתמטי הנקרא d מסולסלת, d מעוגלת, דוֹ או פשוט d (כשברור מן ההקשר שאין הכוונה לאות הסטנדרטית). לסימון כמה משמעויות במתמטיקה, כאשר המרכזי שבהם הוא סימון נגזרת חלקית.

ככל הידוע, הסימן מופיע לראשונה אצל המתמטיקאי הצרפתי ניקולא דה קונדורסה בחיבורו "Memoire sur les Equations aux différence partielles" משנת 1770. הצורה המודרנית של השימוש בסימן לסימון נגזרת חלקית, <math>\tfrac{\partial f}{\partial x}</math>, הופיעה לראשונה בכתביו של אדריאן-מארי לז'נדר בשנת 1786. עם זאת, כעבור זמן זנח לז'נדר את השימוש ב-∂. היה זה קרל גוסטב יעקב יעקובי שבשנת 1841 החזיר את השימוש בסימן, והוא האחראי לתפוצתו כיום.

מלבד השימוש לסימון נגזרת חלקית, ∂ משמשת לסימון מטריצת יעקובי (המהווה הכללה לנגזרת חלקית), ובטופולוגיה, לסימון שפה של קבוצה.
==ראו גם==
*ð

==קישורים חיצוניים==
*

קטגוריה:סימנים מתמטיים
D
חאן כפר אוריה

חאן כפר אוריה הוא חאן השוכן בלב המושב כפר אוריה שבשפלת יהודה ליד העיר בית שמש.

==היסטוריה==
המבנה העתיק הוקם בשנת 1875 כחווה חקלאית של אגודת אחוזה הנוצרית מיפו. בראשונה הייתה החווה בבעלות אפנדי שאריסיו עיבדו את הקרקע. אף על פי שמעולם לא חנו בו שיירות מסע ולא עברה באזור דרך ראשית קיבל המבנה את השם "חאן".

בשנת 1909 אדמות המושב ומבנה החאן נקנו על ידי יצחק הורודשיץ עבור אגודת ביאליסטוק שבפולין. האדמות הוחכרו לערביי הסביבה ולכן הבעלים מסרו ב 1913 לאליעזר קרסנר לנהל את אחוזתם והוא נגש במרץ להוציא את האדמה מידי המחזיקים בה ולהחזירה לנחלה ליהודים. את מחצית הקרקע שחרר בדרכי שלום, במשא ומתן ממושך ומיגע שניהל בסבלנות רבה, ובנוגע למחצית השנייה עמדו שמונת השייחים מהכפרים הסמוכים בסירובם להסתלק מהקרקע, ורק אחרי שהוא השיג את עזרת השלטון בשם הצדק ובשלמונים - והשייחים הסרבניים נאסרו, הסכימו לחתום על הוויתור ועל השלום. אז הציב את גבולות המושבה ואף חפר בה באר, הנקראת על שמו "באר אליעזר" עד היום.

מאיר רוטנברג הזמין לחווה חלוצים מאנשי העלייה השנייה כדי לרכוש ניסיון בעבודה חקלאית. קבוצת החלוצים נקראה חבורת סג'רה וכללה 13 חברים ושלוש חברות, ביניהם היו א. ד. גורדון, נח נפתולסקי, יצחק טבנקין, אווה טבנקין, בן-ציון ישראלי, יוסף זלצמן ויצחק פינרמן, שבאו ליישב את המקום. החבורה שהתה בחאן קרוב לשנה וב-2 בנובמבר 1913 עזבו. חלק מהפועלים שהוכשרו במקום הקימו אחר כך קיבוצים כגון דגניה א', דגניה ב' וגבע.

בזמן שהותם, הפועלים התאכסנו בקומה הראשונה של המבנה ובקומה השנייה נבנה חדר מיוחד עבור מנהל החווה אליעזר קרסנר, עמו הפועלים לא הסתדרו על רקע דתי. באחד העימותים אף נעלו העובדים את הפקיד בקומה השנייה לשם קבלת דרישותיהם. 

בראשית מלחמת עולם א', כשהשלטון הטורקי החל להצר את צעדי היהודים, הכריח הקאימקם שברמלה את אליעזר קרסנר לעזוב את כפר אוריה ולחזור לגדרה.<br />
מחדרו בחאן בכפר אוריה כתב א.ד. גורדון סדרת מכתבים ידועה לרחל המשוררת טרם צאתו לקונגרס הציוני בווינה (1914).<br />
יצחק בן-צבי לימים נשיאה השני של מדינת ישראל שסייר במקום בשנת 1915 כתב: "על אחת הגבעות הקטנות, המשמשות מעבר טבעי מפלשת אל הרי יהודה, מתנוסס בניין גבוה ונישא, הדומה למבצר בודד מוקף עצים מסביב... זהו כפר אוריה, אחוזה חדשה".

הביקור במבנה חאן כפר אוריה הותיר רושם גם על הסופר משה סמילנסקי שכתב בשנת תרע"ג בספרו: "במורדו של אחד מהרי החלוץ של הרי יהודה המוצקים נתגלתה לנו חצר אבנים בודדה ולה שער גדול ובריחו ברזל...התקרה-כיפה, החלונות הרחבים והגבוהים – כיפות והכל מן המסד ועד הטפחות, בנוי אבנים גדולות מידה".<br />
ברל כצנלסון שעבר במקום תיאר את החווה כמקום מוזנח ולא נקי ואת התנאים הקשים שבהם חיים החלוצים.
בשנת 1929 במסגרת מאורעות תרפ"ט, ערביי הכפרים הסמוכים צבאו על החווה, גרשו את המתיישבים ושרפו את החווה. החווה נשארה בעזבונה עד לשנת 1944. בשנה זו הגיעו לחווה יוצאי כורדיסטן ששיקמו את הריסות החאן.<br />
בתקופת מלחמת העצמאות עת היה היישוב מבודד ואספקה ללוחמים (לימים לוחמי חטיבת גבעתי) ותושבי המקום הוצנחה במטוסים, מונה למפקד המקום שלמה צ'יץ להט לימים אלוף בצה"ל וראש עיריית תל אביב שהציב עמדות הגנה על מושב כאשר המרכזית שבהם התנוססה בראש החאן.

==מבנה החאן==

==המבנה כיום==
כיום מבנה החאן מוזנח ועלוב ומסתיר את עברו וייחודו. 
בשנת 2011 התפרסם כי החאן נכלל בתוכנית ממשלתית לשימור אתרי מורשת לאומית, תוכנית אשר תתרום לחאן מבחינה כלכלית ומבחינה תדמיתית.

==הערות שוליים==

קטגוריה:ישראל: אתרי מורשת לאומית
כפר אוריה
קטגוריה:ההתיישבות היהודית בארץ ישראל
קטגוריה:כפר אוריה
אביבה גוטליב זורנברג

אביבה גוטליב זורנברג (נולדה במרץ 1944) היא פרשנית מקרא, דוקטור לספרות אנגלית.

==ביוגרפיה==
אביבה גוטליב נולדה בלונדון בשנת 1944, בת בכורה לרב האורתודוקסי זאב וולף גוטליב, וגדלה בגלאזגו שבסקוטלנד, שם שימש אביה אב בית דין ורב הקהילה בגלאזגו. מילדותה למדה תורה אצל אביה. בעלת תואר ראשון ותואר דוקטור בספרות אנגלית מטעם אוניברסיטת קיימברידג'.

בשנת 1969 עלתה לישראל, וכעבור חמש שנים נישאה לאריק זורנברג, דוקטור לפיזיקה, ולזוג שלושה ילדים. בשנים 1969–1976 לימדה ספרות אנגלית באוניברסיטה העברית בירושלים עד לפיטוריה משום שלא פרסמה מספיק.

בשנת 1980 החלה לעסוק בהוראת תורה במגוון מסגרות אקדמיות ומסגרות הפונות לציבור הרחב, כגון מכון "מתן" בירושלים, מכון פרדס ללימודי היהדות ו"בית אבי חי" בירושלים. את הרצאותיה היא נותנת באנגלית, שפת האם שלה. הרצאותיה בארצות דוברות אנגלית (ארצות הברית, קנדה ובריטניה) זכו למוניטין רב, ובין השאר השתתפה בסדרה של ביל מוירס על ספר בראשית, ששודרה בערוץ PBS.

בשנת 1995 הוענק לה הפרס הלאומי לספרים יהודיים, על ספר "Genesis: The Beginning of Desire".

מתגוררת בירושלים.

==ספריה==
<DIV dir=ltr>
* Genesis: The Beginning of Desire, The Jewish Publication Society, 1995.
* The Particulars of Rapture: Reflections on Exodus, Doubleday, 2001.
* The Murmuring Deep: Reflections on the Biblical Unconscious, Schocken Books, 2009.
* Bewilderments: Reflections on the Book of Numbers, Schocken Books, 2015
* Moses: A Human Life, Yale University Press, 2016
</DIV>
* תהום אל תהום: סערות הנפש של גיבורי התנ"ך, תרגום מאנגלית: ענת שולץ, הוצאת דביר, 2014

==קישורים חיצוניים==
* 
* 
* 
* צור ארליך, [http://tsurehrlich.blogspot.com/2014/03/blog-post_9.html גן נעול אדם? עם אביבה זורנברג על קולות ותהומות במקרא], 9 במרץ 2014
* [https://www.youtube.com/results?search_query=%22Aviva+Zornberg%22 הרצאות של אביבה זורנברג], באתר יוטיוב
* 
* 

<div class="mw-content-ltr">
* Jake Marmer, [https://forward.com/culture/104035/avivah-zornberg-and-the-biblical-unconscious/ Avivah Zornberg and the ‘Biblical Unconscious’], Forward, March 17, 2009
</div>

==הערות שוליים==

קטגוריה:פרשני מקרא בעת החדשה
קטגוריה:מחברות ספרי עיון ישראליות
קטגוריה:מחברי ספרי עיון ישראלים
קטגוריה:סגל האוניברסיטה העברית בירושלים: אנגלית
קטגוריה:ישראליות ילידות אנגליה
קטגוריה:ישראלים ילידי אנגליה
קטגוריה:עולות בשנות ה-1960
קטגוריה:עולים בשנות ה-1960
קטגוריה:בעלות תואר דוקטור מאוניברסיטת קיימברידג'
קטגוריה:בעלי תואר דוקטור מאוניברסיטת קיימברידג'
קטגוריה:זוכי הפרס הלאומי לספרים יהודיים
קטגוריה:ישראליות שנולדו ב-1944
קטגוריה:ישראלים שנולדו ב-1944
כביש 334

כביש 334 הוא כביש אורך אזורי בנגב המערבי המחבר בין כביש 293 בצומת שדה צבי לכביש 232 בצומת דורות הסמוכה לשדרות. אורכו 17 ק"מ. הכביש מכונה גם "דרך ארץ הבִּתרונות", מכיוון שהוא חוצה את שמורת הטבע בתרונות רוחמה. בסמוך לכביש נמצאת גם שמורת נחל שקמה. כביש עוקף שדרות מתוכנן להיות המשך של כביש 334.

==רשימת צמתים לאורך התוואי==
{| class="wikitable" border=1 cellpadding=1
!ק"מ
!שם
!סוג מפגש
!מיקום
!דרכים מצטלבות
|-
| colspan="5" align="center" bgcolor="#D8 BF D8" | כביש 334 מדרום לצפון
|-
| align="center" | 0
| align="center" | צומת שדה צבי
| align="center" |25x25 פיקסלים
| align="center" | שדה צבי
| align="center" | 29x29px כביש 293
|-
| align="center" | 7.5
| align="center" | צומת ללא שם
| align="center" |25x25 פיקסלים
| align="center" | רוחמה
| align="center" | כניסה לרוחמה
|-
| align="center" | 12
| align="center" | צומת ללא שם
| align="center" |25x25 פיקסלים
| align="center" | דורות
| align="center" | כניסה לדורות
|-
| align="center" | 13.5
| align="center" | צומת ללא שם
| align="center" |25x25 פיקסלים
| align="center" | דורות
| align="center" | כניסה לחוות שקמים
|-
| align="center" | 17
| align="center" | צומת דורות
| align="center" |25x25 פיקסלים
| align="center" | שדרות
| align="center" | 29x29px כביש 232
|}

קטגוריה:ישראל: כבישים
קטגוריה:רוחמה
קטגוריה:שדרות: תחבורה
צינית (צמח)

צינית (שם מדעי: Ilex, שם אנגלי עממי - Holly) הוא סוג יחיד במשפחת הציניתיים (Aquifoliaceae), המונה כ-300 מינים. הצמח ידוע בארצות נוצריות כקישוט לחג המולד.

==מאפיינים==
מיני הצינית כוללים עצים, שיחים ומטפסים. חלק מהמינים ירוקי עד וחלקם משירי עלים. מיני הצינית דו ביתיים, הכוללים עצים זכריים ועצים נקביים. העלים מסורגים, שפתם משוננת וצבעם ירוק מבריק. צורת העלה מחודדת בקצה. הפרחים לבנים וקטנים עם ארבעה עלי כותרת, כשפרחים נקביים ופרחים זכריים צומחים על צמחים נפרדים. הפרחים מואבקים על ידי דבורים. הפירות הם ענבות קטנות ועגולות, לרוב בצבע אדום אך לעיתים שחור או חום. העלים מכילים חומרים רעילים במידה מועטה לבני אדם, וכך גם הפירות - אם כי לא נודעו מקרי הרעלה מגרגירי צינית. העלים משמשים בין השאר לחליטות, ובחלק מהמינים מכילים חומרים ממריצים.

==אטימולוגיה==
שמה המדעי של של המשפחה הוא Aquifoliaceae, המגיע מהמילים בלטינית Acer (שנון, משונן) ו-Folium (עלה), הנובעים ככל הנראה מצורת העלים. הכינוי האנגלי הולי (Holly) מגיע מהשם הגרמני העתיק Hulis. השם המדעי של הצינית הוא אילקס (Ilex) ומגיע מלטינית, שם הוא יוחס לעץ אלון עם עלווה דומה.

==תפוצה==
מיני צינית נפוצים ברחבי אירופה, אפריקה, אמריקה ואוסטרליה. הצמח זוהה וסווג לראשונה על ידי קארולוס לינאוס.

==מינים בולטים==
* צינית מאטה (Ilex paraguariensis) - מין צינית המשמש כצמח לחליטות למשקה הפופולרי מאטה, פופולרי באמריקה הדרומית.
* צינית אירופאית (Ilex aquifolium) - המין המייצג של הסוג, מין זה הוא עץ או שיח גבוה המשיר את עליו בעונת החורף.
* צינית סיליושפינוזה (Ilex ciliospinosa) - מין צינית ירוק-עד ורחב עלים שמקורו לפי הגן הבוטני במיזורי במערב סין.

==קישורים חיצוניים==

* 

==הערות שוליים==

קטגוריה:צמחים שתוארו ב-1753
קטגוריה:טקסונים שתוארו בידי קארולוס ליניאוס
קטגוריה:צמחי חג המולד
ברוסונתיה

ברוסונתיה (שם מדעי: Broussonetia) הוא סוג של צמחים פורחים הכולל ארבעה מיני עצים ממשפחת התותיים. מקורו של העץ במזרח אסיה.<ref></ref>

==קישורים חיצוניים==

==הערות שוליים==

קטגוריה:צמחים שתוארו ב-1799
קטגוריה:טקסונים שתוארו בידי אטיין פייר ונטנה
קטגוריה:תותיים
אפאצ'י קסנדרה

קסנדרה (באנגלית: Cassandra) הוא בסיס נתונים מבוזר מסוג NoSQL בקוד פתוח שנכתב במקור בחברת פייסבוק, יצא לאור כתוכנה חופשית בשנת 2010 ומפותח מאז במסגרת מוסד התוכנה אפאצ'י. השימוש העיקרי של מסד הנתונים הוא בעולם ה-Big Data, המיועד לטיפול בכמות גדולה מאוד של נתונים בנפח שמעל מאות טרה-בית, בקצבי הגעה מהירים מאוד וממקורות רבים ושונים. 

בדצמבר 2018, על פי דירוג DB-Engines היה מדורג במקום ה-11 בעולם, והשני מבין בסיסי הנתונים מסוג NoSQL (אחרי MongoDB).

הוא נקרא על שם קסנדרה, נביאה במיתולוגיה היוונית, ככל הנראה בהקשר לשם "אורקל", בסיס נתונים מצליח הקרוי על שם האורקל מדלפי.

==פיתוח==
מערכת קסנדרה היא מערכת NoSQL. היא מספקת ממשק פשוט יותר של חיפוש ערך לפי מפתח.

קסנדרה כתובה בשפת ג'אווה. כמו כל שאר הפרויקטים של אפאצ'י, היא מפותחת בעזרת מערכת ניהול הגרסאות Subversion.

==קישורים חיצוניים==

* 

==הערות שוליים==

קסנדרה
קסנדרה
קסנדרה
Internet Download Manager

Internet Download Manager (בתרגום חופשי: מנהל הורדות אינטרנט) או בקיצור IDM (קרי: איי.די.אם) הוא מנהל הורדות אשר מציע אפשרויות אוטומציה לתהליך הורדת הקבצים מהרשת, ומאפשר לשמור כל סוג של קובץ בתיקיה מוגדרת. מנהל ההורדות תומך בדפדפנים נפוצים, בהם אינטרנט אקספלורר, Mozilla Firefox, Google Chrome, ו-Safari. הוא מאפשר גם עצירה זמנית של הורדה של תוכן מסוים אם האתר מאפשר זאת.

== קישורים חיצוניים ==
* 
* [http://www.internetdownloadmanager.com/news.html יומן העדכונים של התוכנה] 

קטגוריה:יישומי מחשב
מיכל נגרין

[[סמליל המותג של מיכל נגרין בכניסה לחנות ברשת שלה]]
מיכל נֶגְרִין (נולדה ב-7 בדצמבר 1956) היא אמנית, מעצבת תכשיטים ואופנה ישראלית.

== ביוגרפיה ==
נגרין נולדה בקיבוץ נען לעדה ושרוליק גרין, אחיינו של דוד בן-גוריון. בת ראשונה, לאחר שני בנים. אמה הציירת אהבה לעצב את ביתם באביזרים שמצאה בשוק הפשפשים דבר שהשפיע רבות על נגרין, שכבר מן הילדות נהגה לצייר על מיניאטורות שהיא ואמה קנו מהשוק. בשנת 1965 נפטר אביה במפתיע מהתקף לב.

הפעם הראשונה בה מכרה תכשיטים באופן מסודר הייתה בגיל 15, עבור חנות תכשיטים ברחובות. כשהייתה בת 22 עברה להתגורר באוטובוס שמילאה אותו ביצירות ועבודות במושב נביעות שבסיני, לאחר 5 שנים עברה לתל אביב שם פגשה את בעלה לעתיד, מאיר, ובשנת 1984 הם נישאו, לימים הוא הפך לשותף ומנהל חברת "מיכל נגרין עיצובים בע"מ". לאחר החתונה, נגרין חזרה לקיבוץ, אך לאחר מספר שנים והולדת בתה יסמין, עברה להתגורר ברחובות.

בשנת 1988 החלה להתפרנס מיצירותיה במכירה בשוק האמנים בנחלת בנימין, ההצלחה לה זכתה הובילה לפתיחת חנות וסטודיו ברח' גורדון בתל אביב. בשנת 1991 נפטרה אמה, קצת לפני שנגרין פרצה לתודעה.

בשנת 1992 נגרין העבירה את חנות הקונספט לרחוב שינקין שעוצבה בצבעונית עזה עם דגש על תכשיטים עם חרוזים, בניגוד לתכשיטי הזהב והכסף שבלטו בשוק התכשיטים. נגרין החלה למכור את יצירותיה לחו"ל, תחילה דרך ישראלים שנתקלו ואהבו את היצירות, ולאחר מכן השתתפה בתערוכת תכשיטים "ביז'ורקה" בפריז שהובילה אותה לתודעה העולמית. בד בבד סוכן יפני שהיה בתערוכה קנה ממנה תכשיטים ואלה החלו להיות משווקים ברשתות גדולות ביפן, דבר שהוביל לפתיחת רשת עולמית.

בשנת 1996 פתחה נגרין סטודיו גדול בבת ים שמאז התרחב בשנת 2009 למפעל ומרכז מבקרים ייחודי עם גלריה ובית קפה, בעלות של מיליון שקל. עיצוביה של נגרין התפתחו מתכשיטים, לאופנה, מוצרי נוי, יודאיקה ובובות.

בשנת 2005 הוציאה ספר בישול משותף עם דנית סלומון בשם "שוקולד ושושנים :עוגות השוקולד הכי טובות" המשלב בין העיצוב הרומנטי של נגרין לעולמה הקולינרי של סלומון, בהוצאת קוראים.

בשנת 2007 עיצבה נגרין בהזמנה אישית את סיכת הבגד ואת הטבעת בעלות תמונת החתול עבור דמותה של דולורס אמברידג' מתוך הסרט הארי פוטר ומסדר עוף החול. לאחר מכן יצרה אוסף תכשיטים קטן בעיצוב דומה<ref></ref>.

בשנת 2011 היו 26 חנויות של נגרין ברחבי העולם. בהן, בטוקיו, סינגפור, מדריד, זגרב, פראג, לאס וגאס, אטלנטיק סיטי, מקסיקו סיטי, בוסטון, ועוד 21 חנויות בישראל.

בספטמבר 2019 הודיעה נגרין ל-120 העובדים כי היא נאלצת לסגור את החברה עקב קשיים כלכליים.

נגרין מתגוררת בנווה צדק בתל אביב. בתה היחידה יסמין, אף היא מעצבת תכשיטים.

בשנת 2020 פתחה חנות בוטיק חדשה עם אוסף פרטי בקיבוץ נען.

== קישורים חיצוניים ==

* [https://web.archive.org/web/20140813030714/http://michalnegrin.co.il/content-8-אודותינו ביוגרפיה של מיכל נגרין], באתר מיכל נגרין
* 
* [http://www.biographychannel.co.il/profile.aspx?ID=275 מיכל נגרין], באתר ערוץ הביוגרפיה 
* 
* 
* 
* [https://alondon.net/ממלכת-נגרין-בווינדזור/ ממלכת נגרין בווינדזור], באתר עלונדון

== הערות שוליים ==

קטגוריה:אמניות ישראליות
קטגוריה:מעצבות ישראליות
קטגוריה:מעצבים ישראלים
קטגוריה:נשות עסקים ישראליות
קטגוריה:אנשי עסקים ישראלים
קטגוריה:מחברות ספרי בישול ישראליות
קטגוריה:מחברי ספרי בישול ישראלים
קטגוריה:משפחת בן-גוריון
קטגוריה:תל אביב-יפו: אישים
קטגוריה:נען: אישים
קטגוריה:נביעות: אישים
קטגוריה:מעצבי תכשיטים
קטגוריה:מתנחלות
קטגוריה:ישראליות שנולדו ב-1956
קטגוריה:ישראלים שנולדו ב-1956
UMD

תמונה של דיסק UMD
Universal Media Disk (נכתב בקיצור UMD, בעברית: דיסק מדיה אוניברסלי) הוא תקליטור שפיתחה חברת סוני לקונסולת PSP. נפח דיסק UMD הוא 900 מגה בייט בשכבה אחת ו-1.8 גיגה בייט בשכבה כפולה. השימושים בו הם בעיקר שמירת נתוני משחקי מחשב וסרטים.

כיום ה-UMD בשימוש מועט מכיוון שבדגמים החדשים של ה-PSP הוסר הכונן כדי להפחית משקל ולהעלות את זמן המשחק (שעמד על 3 - 5 שעות) בכ-80%.

==קישורים חיצוניים==

קטגוריה:מדיה אופטית
הנרי סטאפורד, הדוכס השני מבקינגהאם

הנרי סטאפורד, הדוכס השני מבקינגהאם (באנגלית: Henry Stafford, 2nd Duke of Buckingham; 4 בספטמבר 1455 - 2 בנובמבר 1483), אביר הבירית היה איש מפתח בעליית ריצ'רד השלישי, מלך אנגליה לשלטון. בין היתר הוא מהווה נאשם מרכזי ברצח הנסיכים שבמצודה. בסוף ימיו הוביל מרד כנגד המלך והוצא להורג.

==תולדות חייו==
אמו הייתה מרגרט ביופורט, דרך קשרי הנישואין במשפחתה היה קשור הן לבית לנקסטר והן לבית טיודור. אביו היה האמפרי סטאפורד, רוזן סטאפורד, שנטל חלק במלחמת השושנים לצד בית לנקסטר. הוא נהרג כאשר הנרי סטאפורד היה בן שלוש. לפיכך גדל הילד תחת השגחת סבו, האמפרי סטאפורד, הדוכס הראשון מבקינגהאם, אציל בחצר המלך, שנהרג שנתיים מאוחר יותר. הנרי הוכרז כדוכס מבקינגהאם ונלקח לגדול כבן-חסותה של אליזבת וודוויל, מלכתו ורעייתו של אדוארד הרביעי, מלך אנגליה. הנרי נשא לאשה את אחותה, קתרינה וודוויל אך לא מרצון, מה שהוביל את הנרי לרקום מזימות על אליזבת.

עם מותו של אדוארד הרביעי ב-1483, צידד הנרי בטענתו של ריצ'רד דוכס גלוסטר (לימים המלך ריצ'רד השלישי), אחי-המלך המנוח אדוארד הרביעי, להיות עוצר יורש-העצר הילד אדוארד החמישי, בניגוד לדעת בני משפחת וודוויל. הנרי היה זה שעצר את שיירת אדוארד החמישי ואחיו בן התשע, ריצ'רד, דוכס יורק בדרכם מטירת לדלו ללונדון באפריל 1483 והובילם למצודת לונדון, עד להכתרה הרשמית.

אולם, במקום הכתרה רשמית הוביל ריצ'רד החלטה בפרלמנט הבריטי לפיה היה יורש העצר ממזר. ההחלטה, שהתקבלה ב-25 ביוני 1483 הכריזה במקביל על ריצ'רד השלישי כעל מלך אנגליה. הנסיכים, אדוארד וריצ'רד, לא נראו עוד. לפי מסמך שהתגלה ב-1980 באוסף מוזיאון אשמוליאן הנסיכים נרצחו במצודת לונדון "על ידי ה-vise של הדוכס מבקינגהאם". לפי הכתוב לא ברור לגמרי מה כוונת התיבה vise, האם הכוונה ל"advice" (עצה) או "devise" (מכשיר), כך או כך קושר הכתוב את הנרי מבקינגהאם לביצוע מעשה הרצח.

זמן קצר לאחר מכן ניצב בקינגהאם בראש מרד נגד ריצ'רד השלישי ובעד החזרת הנרי טיודור (אחיינו של הנרי דרך שושלת אמו) מגלותו על מנת שיתפוס את השלטון. ריצ'רד גילה את כוונת המרד ובמקביל נקלעה ספינתו של הנרי טיודור לסערה ונאלצה לשוב לבריטני. הנרי סטאפורד ניסה להימלט אך נלכד, נשפט בעוון בגידה חמורה וראשו נערף בעיר סולסברי ב-2 בנובמבר 1483.

==צאצאיו==
* אדוארד סטאפורד, הדוכס השלישי מבקינגהאם (1478–1521), הוצא להורג על ידי הנרי השמיני, מלך אנגליה
* אליזבת סטאפורד (נפטרה ב-1532), רוזנת סאסקס
* הנרי סטאפורד (1479–1522/1523), רוזן וילטשייר
* האמפרי סטאפורד (נולד ומת בילדותו ב-1480)
* אן סטאפורד (1483–1544), דוכסית האנטינגדון

==לקריאה נוספת==
<div style="direction: ltr;">
* Harris, Barbara (1986). Edward Stafford: Third Duke of Buckingham, 1478-1521. Stanford University Press. .
* Rawcliffe, Carole. The Staffords, Earls of Stafford and Dukes of Buckingham 1394–1521. Cambridge University Press, 1978.
</div>

==קישורים חיצוניים==

* [http://www.luminarium.org/encyclopedia/henrystafford.htm ביוגרפיה] מאתר היסטוריה אנגלית 
* [http://thepeerage.com/p10726.htm#i107254 ערך במסד נתוני האצולה] 
* 

==הערות שוליים==

קטגוריה:אישים שהוצאו להורג בבריטניה ואירלנד
קטגוריה:דוכסי בקינגהאם
קטגוריה:מסדר הבירית: אבירים וגבירות

קטגוריה:ולשים
קטגוריה:אישים שהוצאו להורג בעריפת ראש
קטגוריה:ילידי 1455
קטגוריה:נפטרים ב-1483
דסואטודו

דסואטודו (מלטינית: desuetudo) או מנהג מבטל הלכה היא דוקטרינה משפטית שלפיה נורמה שנקבעה בחקיקה ראשית או בחקיקת משנה פוקעת ואינה ניתנת לאכיפה כאשר נוצר נוהג של העדר-אכיפה. חוסר שימוש ארוך ורציף בנורמה נוטל ממנה את תוקפה, לפחות במובן זה שמערכת בתי המשפט לא תיאות להעניש את מי שהפר את אותה הנורמה.

מקורו של העיקרון בשיטות המשפט המערביות של ימינו הוא במשפט הרומי. הוא מוסבר בדיגסטה שבקורפוס יוריס קיוויליס (Digest, Book I, Title III, Section 32) באופן הבא: "כמו שהחוקים עצמם מחייבים רק משום שהתקבלו על ידי העם, כך כל מה שהעם הביע הסכמתו, אפילו ללא חוק כתוב, צריך בצדק לחייב את הכל... מסיבה זו התקבל כחוק, ובצדק, שחוקים מתבטלים לא רק על ידי המחוקק, אלא גם על ידי הסכמה שקטה כללית לבטלם בדרך של אי שימוש". מסורת המשפט הקונטיננטלי, היונקת מן המשפט הרומי, מכירה בעקרון של דסואטודו. גם בגמרא נזכר עיקרון זה: רבי אושעיא קבע כי "המנהג מבטל את ההלכה."

לעומת זאת, הדוקטרינה אינה מהווה חלק ממסורת המשפט המקובל. כך, למשל, בשנת 1818 נפסק במקרה Ashford v. Thornton כי הכרעה משפטית באמצעות דו-קרב היא עדיין אופציה הפתוחה בפני נתבע, חרף העדר השימוש הממושך בשיטת הכרעה זו. בתי המשפט בישראל אימצו את המסורת האנגלו אמריקנית וסירבו להכיר בכוחם של מנהגים נוגדי חוק לבטל חוק.

במשפט הפלילי הפרת חוק המטיל חובה או קובע איסור היא בגדר עבירה. לדברי דליה אבן-להב, כדי שיתהווה מנהג נוגד חוק לא די בכך ש"הפרות יחידות מתפשטות בציבור הרחב" ומתפתחות לכדי "מנהג הקובע דרך התנהגות המנוגדת לחוק החרות". נדרשת גם מדיניות של הרשות המבצעת שאינה מונעת את התהליך ומאפשרת למנהג להתגבש.

==ראו גם==
*אות מתה

==לקריאה נוספת==
* דליה אבן, דסואטודו (1977)

==הערות שוליים==

קטגוריה:לטינית: מונחים משפטיים
קטגוריה:חוקים
קטגוריה:משפט בין-לאומי
האמפרי סטאפורד, הדוכס הראשון מבקינגהאם

האמפרי סטאפורד, הדוכס הראשון מבקינגהאם (באנגלית: Humphrey Stafford, 1st Duke of Buckingham; 15 באוגוסט 1402 – 10 ביולי 1460) אביר הבירית, היה אציל בריטי, נינו של אדוארד השלישי, מלך אנגליה מצד אמו. ידוע כמצביא ודיפלומט במלחמת מאה השנים ובמלחמת השושנים.

==ביוגרפיה==
נולד בסטאפורד למשפחת אצולה, אמו הייתה בתו של בנו הצעיר של אדוארד השלישי, מלך אנגליה. אביו נהרג לפני שמלאה לו שנה, והאמפרי היה לרוזן השישי מסטאפורד וירש אחוזת ענק, שרובה היה בשליטת אמו. הוא נלקח להיות בן חסות בחצר הנרי הרביעי, מלך אנגליה. ב-22 באפריל 1421 קיבל תואר אבירות מאת הנרי החמישי, מלך אנגליה. ב-1424, לאחר מותו של הנרי החמישי היה לחבר במועצה המלכותית תחת הנרי השישי, מלך אנגליה. ב-1429 הוכתר כאביר מסדר הבירית.

בין 1430 ל-1432 פיקד על הצבא בנורמנדי בדרגת לוטננט-גנרל. ב-1438 עם מות אמו, קיבל לחזקתו את כל ירושת אביו. ב-14 בספטמבר 1444 קיבל את תואר הדוכס מבקינגהאם, בעל אחת האחוזות הגדולות ביותר בממלכה. ב-1447 הוכרז לדוכס הראשון במעלה, פרט לדוכסים הקשורים לבית המלוכה. באותה עת כיהן כמפקד חיל המצב בקאלה. כן החזיק בתפקיד מפקד דובר (Constable of Dover), לורד חמשת הנמלים ושליש הממלכה (Constable of England). הוא נשא ונתן מטעם הכתר בשיחות השלום עם צרפת ב-1445 ו-1446, דיכא את מרד ג'ק קייד בבלקהית' (קנט) ואסר את המורד המפרי, דוכס גלוסטר.

==פעילותו בעת מלחמת השושנים==

בשנת 1451 הייתה המועצה המלכותית בשליטת אדמונד ביופורט, דוכס סומרסט, ידידו של סטאפורד, שאף השיא את בנו האמפרי לבתו מרגרט. עם זאת, באוגוסט 1453, כאשר המלך לקה באי שפיות, נטל יריבו של סומרסט, ריצ'רד פלנטג'נט, דוכס יורק, את תפקיד העוצר והלורד המגן וכלא את סומרסט. עם חזרתו של המלך לחושיו פרצה מלחמת השושנים. סטאפורד נשא ונתן לשחרורו של סומרסט בפברואר 1455. בקרב סנט אולבנס הראשון (22 במאי 1455) פיקד סטאפורד על צבא המלך שמנה 2,500 חיילים. סטאפורד נפגע ונלקח בשבי יחד עם המלך, בין ההרוגים היה גם חותנו, סומרסט. יורק נטל את תפקיד הלורד המגן ושליש הממלכה והפך שנית לעוצר כאשר המלך שקע שוב בחוסר שפיות. סטאפורד ניהל משא ומתן עם יורק, דבר שגרם לקרע בינו ובין ראש מחנה המלך, המלכה מרגרט מאנז'ו.

בקרב גשר לדפורד (12 באוקטובר 1459) סייע סטאפורד לניצחון כוחות המלך והשלים עם המלכה. סטאפורד נהרג בקרב נורת'האמפטון, ב-10 ביולי 1460.

==לקריאה נוספת==
<div style="direction: ltr;">
* Rawcliffe, Carole. The Staffords, Earls of Stafford and Dukes of Buckingham 1394–1521. Cambridge University Press, 1978
</div>

==קישורים חיצוניים==

* [http://www.luminarium.org/encyclopedia/humphreystafford1.htm מאתר היסטוריה אנגלית] 
* [http://thepeerage.com/p10743.htm#i107423 ערך במסד נתוני האצולה] 
* 

קטגוריה:דוכסי בקינגהאם
קטגוריה:מסדר הבירית: אבירים וגבירות
קטגוריה:מלחמת מאה השנים: אישים
קטגוריה:מלחמות השושנים: אישים
קטגוריה:דמויות ביצירות שייקספיר
קטגוריה:ילידי 1402
קטגוריה:נפטרים ב-1460
זיקית תימנית

זיקית תימנית (שם מדעי: Chamaeleo calyptratus) היא מין במשפחת הזיקיתיים החי בהרי תימן, איחוד האמירויות הערביות וערב הסעודית.
== מאפיינים ==
הזיקית חיה באזורי מחיה שונים, בחלקם כמות משקעים רבה ואחרים הם מדבר צחיח. הזיקית התימנית מותאמת במיוחד לעצים - יש לה גוף שמתאים בדיוק לאחיזה נוחה בענפים. הזיקית חיה כמין פולש גם באזורי פלורידה ואיי הוואי בהיקפים מצומצמים. לזכרים יש מעין דורבנות על גבם, אך אין לנקבות. הדורבנות אינם נמצאים על גבן של זיקיות צעירות ומתפתחים עם התבגרותן. צבעו הטבעי של הזכר הוא ירוק ומשתנה במצב של לחץ.

הזיקית התימנית היא אוכלת כל - למרות שרוב מזונה מורכב מחרקים, היא ניזונה גם מעלים, פירות ופרחים של צמחים שונים, במיוחד בעת בצורת. נקבת הזיקית יכולה להטיל עד כשלוש פעמים בשנה, כאשר כל תטולה יכולה לכלול 20 עד 70 ביצים.

גופה של הזיקית מותאם במיוחד לטיפוס ומחייה על העצים - גופה דומה לעלה, ורגליה מותאמות במיוחד לטיפוס על זלזלים.

הזיקית מסוגלת להזיז את עיניה לשני כיוונים שונים בו זמנית.

== קישורים חיצוניים ==

== הערות שוליים ==

זיקית תימנית ב[[גן החיות התנ"כי בירושלים]]
זיקית תימנית.

קטגוריה:בעלי חיים שתוארו ב-1851
קטגוריה:טקסונים שתוארו בידי גבריאל ביברון
קטגוריה:זיקיות
קטגוריה:תימן: זוחלים
קטגוריה:בעלי חיים פולשים
בצלאל יאיר דנציגר

רבי בצלאל יאיר דנציגר (כ"ה באדר תרכ"ה, 1865 - כ"ה באדר תרצ"ד, 1934) כיהן כמנהיג לחלק מחסידי אלכסנדר בלודז'. היה בנו של רבי יחיאל דנציגר ואחיהם של רבי ירחמיאל ישראל יצחק דנציגר ורבי שמואל צבי דנציגר וחותנו של רבי יהודה משה דנציגר אדמו"רי אלכסנדר.

==תולדותיו==
נולד בעיירה טורצ'ין שבווהלין (כיום אוקראינה) לרבי יחיאל דנציגר, ממלא מקומו של רבי דב בעריש מביאלה שהיה ממלא מקומם של רבי מנחם מנדל מוורקא ורבי יצחק מוורקא. נישא לבתו של הרב צבי הירש טיברג מפלאוונה. לאחר פטירת אביו חלק מהחסידים רצו למנותו לאדמו"ר אך הוא סירב ודבק באחיו הגדול רבי ירחמיאל ישראל יצחק בעל ה"ישמח ישראל". לאחר פטירת אחיו בשנת תר"ע שוב באו אליו חסידים אך סירב לקבלם ודבק באחיו השני, רבי שמואל צבי ה"תפארת שמואל". בזמן מלחמת העולם הראשונה שהה בלודז' ובהסכמת אחיו (ששהה אף הוא בלודז') החל לקבל חסידים. לאחר סיום המלחמה נשאר בלודז' שם היה לו בית מדרש וחלק מחסידי אלכסנדר נקשרו אליו. נקבר באלכסנדר.

היה נוהג לומר את דברי תורתו ממה ששמע מפי אחיו ה"ישמח ישראל".

אחרי השואה, בה נרצח אחיינו רבי יצחק מנחם (בנו של אחיו רבי שמואל צבי) שהיה האדמו"ר הרביעי בשושלת אלכסנדר, מינו שרידי החסידים את חתנו-אחיינו רבי יהודה משה דנציגר לאדמו"ר מאלכסנדר. חתנים נוספים שלו היו רבי מרדכי מנחם קאליש מוורקא (נכדו של רבי שמחה בונים קאליש), רבי יצחק חיים דוד דמבינסקי בן אחיינו הרב פייבל שלום, אדמו"ר במקוב (נרצח בשואה) ורבי ישראל אלימלך פרומר מראדום.

==לקריאה נוספת==
* יצחק אלפסי, אנציקלופדיה לחסידות - אישים, חלק א', עמ' שסה-שסו.

קטגוריה:ילידי 1856

קטגוריה:חסידות אלכסנדר
קטגוריה:רבנים פולנים
קטגוריה:רבנים מווהלין
קטגוריה:אדמו"רי אלכסנדר
קטגוריה:נפטרים ב-1934
Counter-Strike 2D

Counter-Strike 2D הוא גרסה דו-ממדית למשחק המחשב קאונטר סטרייק. המשחק פותח על ידי UnrealSoftware ללא תמיכה מ-Valve, החברה שבבעלותה שם הסדרה. במשחק זה השחקן מביט מלמעלה בגרפיקה דו-ממדית. המשחק מוצע להורדה בחינם.

== גרסאות למשחק ==
למשחק יצאו שתי גרסאות נוספות:
* Counter-Strike: Source 2D - גרסה זו משתמשת במודלים יותר איכותיים וטקסטורה באיכות גבוהה יותר
* Counter-Strike PSP - גרסה ל-PSP, שדורשת אפשרות להתקנת תוכנות לא רשמיות. בגרסה זו ניתן לשחק עם בוטים וברשת.

== קישורים חיצוניים ==
* 
* [http://www.cs2d.com/ האתר הרשמי של המשחק] 
* 

קטגוריה:משחקי וידאו משנת 2004
קטגוריה:קאונטר סטרייק
קטגוריה:משחקי פעולה ממוחשבים
נוקלאופלזמה

מבנה ה[[תא, ובתוכו הגרעין]]
נוקלאופלזמה זוהי הציטופלזמה התוך-גרעינית, הדומה לציטופלזמה התאית. הנוקלאופלזמה מורכבת מפרוטופלזמה ומוקפת בממברנת הגרעין. הנוקלאופלזמה מורכבת מנוזל צמיג, והיא עוטפת את הכרומוזומים ואת הגרעינון. בנוקלאופלזמה מומסות מולקולות רבות, בהן נוקלאוטידים ואנזימים. המטריקס הגרעיני, רשת סיבית דינאמית שיש לה קשר ככל הנראה להתבטאות גנים, נמצאת אף היא בתוך הנוקלאופלזמה.

==קישורים חיצוניים==

* [http://www.uni-mainz.de/FB/Medizin/Anatomie/workshop/EM/EMKernplasma.html על הנוקלאופלזמה] 

קטגוריה:ערכים שבהם תבנית בריטניקה אינה מתאימה
קטגוריה:אנטומיה תאית
סדרה (קלפים)

ארבע הסדרות של קלפי משחק צרפתיים: <span style="color: red">עלה (♠), לב (♥), יהלום (♦), תלתן (♣).</span>
סדרה היא קטגוריה של קלפים בעלי מכנה משותף. בדרך כלל על הקלף עצמו מופיעים סימון הסדרה אליה הוא שייך באמצעות אחד מהסימנים המופיעים בתמונה וזיהוי הקלף. חפיסת הקלפים מחולקת לארבע סדרות. במשחקי ברידג' וויסט סדר הסדרות מהנמוכה (ימין) לגבוהה (שמאל) הוא:
, , , ו .
<br />
בכל סדרה יש שלושה עשר קלפים. בברידג' סדר הקלפים בכל סדרה מהנמוך לגבוה הוא מ 2 ועד 10 (10 מסומן באמצעות האות T שהיא האות הראשונה במילה האנגלית Ten) ומעליו בסדר עולה (מהנמוך לגבוה):
* נסיך המסומן באמצעות האות האנגלית J שהיא האות הראשונה של המילה Jack
* מלכה המסומנת באמצעות האות האנגלית Q שהיא האות הראשונה של המילה Queen 
* מלך המסומן באמצעות האות האנגלית K שהיא האות הראשונה של המילה King 
* אס המסומן באמצעות האות האנגלית A שהיא האות הראשונה של המילה Ace.
ארבע הסדרות הופיעו לראשונה על קלפים בערים רואן וליון שבצרפת במאה החמש עשרה, לפיכך חפיסת הקלפים הסטנדרטית נקראת חפיסת קלפים צרפתית.

==זכייה בקלף מול קלפים של מתחרים אחרים==
ברוב משחקי הקלפים כל אחד מהמתמודדים חושף קלף אחד. ברוב המצבים במשחקי קלפים זוכה קלף גבוה בהתמודדות מול קלפים נמוכים ממנו. 
בחלק מהמצבים מוגדרת אחת מהסדרות כעדיפה על האחרות. סדרה זו נקראת שליט. המשמעות היא שקלף בערך כלשהו בסדרה זו זוכה בהתמודדות גם מול קלף גבוה ממנו בסדרה אחרת.

==סדר הסדרות במשחקי קלפים אחרים ==
להלן סדר הסדרות במשחקי קלפים מהנמוך (בשמאל) לגבוה (בימין): 
* פוקר - , , ,
* פרפרנס - , , , 
* רמי500 (גרסה של משחק רמי) - , , , 
* תשעים ותשע (משחק קלפים) - , , , 
* סקאט - , , , 
* Big Deuce (משחק קלפים) - , , , 

==ראו גם==
* קלף משחק
* משחק קלפים
* ברידג'
* וויסט
* שליט (קלפים)

==קישורים חיצוניים==

* [http://www.thegamesjournal.com/articles/GameSystems2.shtml The Games Journal article on card decks]

*
קטגוריה:ערכים שבהם תבנית בריטניקה אינה מתאימה
קטגוריה:משחקי קלפים
מעצב תלבושות

מעצב התלבושות רוברט אדמונד ג'ונס עובד על עיצוב תלבושת, שנות ה-20 של המאה ה-20
מעצב תלבושות הוא אדם, שתפקידו לעצב את התלבושות בעבור סרטים קולנועיים, טלוויזיה ומחזות תיאטרון. הוא נחשב לחלק חיוני מאוד בצוות ההפקה, והוא בדרך כלל עובד בצמוד עם מעצבי התפאורה על סט הסרט או על בימת התיאטרון. בתיאטראות באירופה נהוג, שמעצב התלבושת אחראי גם על עיצוב אלמנטים בסצנות שונות במחזאות, המועלים על הבמה.

מעצבי תלבושות יבקשו לרוב לייצג בתלבושת את האישיות של הדמות, או לייצג את התפתחות הדמות בעלילה באמצעות עיצוב הבגדים ואביזרי הלבוש. במקביל, המעצב דואג להבטיח, שהעיצובים יהיו נאמנים לתקופה ההיסטורית ומאפשרים לשחקן לבצע את התפקיד בהתאם לחזונם של הבמאי ושל ההפקה ללא נזק לבגדים. מן המעצב נדרש להחזיק ביכולת אמנותית חזקה, כמו גם ידע מעמיק בתחום השרטוט, תולדות האופנה, כמו גם היכולת להצמיד את הביגוד לתקופה היסטורית, אם מדובר במחזה או בסרט היסטורי.

מעצב התלבושות הוא מי שתורם יותר מכל איש צוות אחר בהפקה למראה של הדמות בסרט או במחזה, מאחר שהוא, למעשה, אחראי על הביגוד וההלבשה של הדמות. על מנת לעצב את הקונספט של העיצוב, מעצב התלבושות עובד ביחד עם הבמאי ושאר צוותי העיצוב בהפקה - אלה האחראים לעיצוב התפאורה, עיצוב התאורה והרכב הסצנות השונות - זאת כדי לתרום כמה שיותר למאפייני הדמות.

==היסטוריה==

במהלך סוף המאה ה-19, מנהלי חברות התיאטרון בארצות הברית בדרך כלל בחרו את התלבושות להופעה בעצמם. את רוב התלבושות היו משכירים מחנויות שיועדו לכך, ורק מעטים תכננו במיוחד. למרות שמעצבים בתחומים אחרים בתיאטרון זכו להכרה, מעטים שהתמחו בתלבושות זכו לכך. המעטים שהיו כוללים את קרוליין סידל, סי וילהלם, פרסי אנדרסון וגברת ג'ון אלכסנדר. לפעמים הם אפילו קיבלו קרדיט בעמוד השער של התוכנייה ולא רק בחלק האחורי.<ref>King, Kimball. Western Drama through the Ages: A Student Reference Guide. Westport, CT: Greenwood, 2007. 534. Print.</ref>

במאה ה-20, עם התפתחות תעשיית הקולנוע מעצבי תלבושות הפכו למבוקשים יותר. מעצבים כמו אדית הד ואדריאן החלו להתפרסם. אדית הד (מעצבת תלבושות יהודייה אמריקאית), אף זכתה בשמונה פרסי אוסקר לעיצוב התלבושות הטוב ביותר בין השנים 1949 ל-1973. מאוחר יותר, אלו שעבדו בטלוויזיה כמו נולן מילר (שושלת), ג'ני בראיינט (מד מן) ופטרישה פילד (סקס והעיר הגדולה) הפכו לבולטים יותר, חלקם הפכו לסופרים והיו להם קווי לבוש שאופייניים להם.<ref name="meltzer20130919"></ref>

==איגודים== 

בארצות הברית מעצבי התלבושות מיוצגים על ידי הברית הבינלאומית של עובדי התיאטרון (International Alliance of Theatrical Stage Employes).

==קישורים חיצוניים==

* [http://www.costumedesignersguild.com/ גילדת מעצבי התלבושות]
* 

== הערות שוליים ==

*
קטגוריה:עיצוב תלבושות
קטגוריה:מקצועות בתעשיית הקולנוע
פיזיקה כימית

פיזיקה כימית הוא התחום החוקר תופעות פיזוכימיות בשימוש טכניקות מתוך תחומי המשנה פיזיקה אטומית ופיזיקה מולקולרית, ובטכניקות מתחום הפיזיקה של חומר מעובה. אפשר להגדיר את התחום כחקר תהליכים ותופעות כימיות רבות מנקודת מבט פיזיקלית.
פיזיקה כימית הוא תחום משותף לתחומי הידע פיזיקה וכימיה.

פיזיקה כימית נבדלת בצורה ניכרת מכימיה פיזיקלית, כאשר פיזיקה כימית מתרכזת יותר בתאוריות פיזיות ובמאפיינים פיזיים של חומרים שונים בטבע; ואילו כימיה פיזיקלית מתרכזת בלימודי החוקים של הכימיה בפיזיקה. למרות שמותיהם הדומים של שני התחומים, הם שונים; ובאוניברסיטאות מלמדים אותם בשני קורסים נפרדים.

==רקע==
פיזיקה כימית כוללת את חקר המבנה הכימי והדינמיקה של פולימרים, רדיקלים חופשיים, יונים, מולקולות, ושל האשכולות הכימיים.
החוקרים בתחום הפיזיקה הכימית עוסקים בהתנהגות מכנית-קוונטית, תהליכי מסיסה, זרימת אנרגיה תוך-מולקולרית ובין-מולקולרית וישויות בודדות כמו נקודות קוונטיות. המחקר הניסויי עושה שימוש בטכניקות ספקטרוסקופיות על מנת להבין בצורה טובה יותר את קשרי מימן, העברת אלקטרונים, יצירה ושבירה של קשרים כימיים, תגובות כימיות ויצירת ננו-חלקיקים.

מדענים יוצרים סימולציות של תהליכים תוך-מולקולריים כדי לחקור את המבנה המולקולרי, ומעלים השערות לגבי מבנה המולקולה.

יעדי המחקר בפיזיקה כימית הם גילוי והבנה של מבנים כימיים, תגובות במכניקת הקוונטים, הבהרת מבנם ותגובתיות בשלבים יונים ושל גזים רדיקלים. כמו כן, פועלים מדענים להפוך את הפיזיקה הכימית נגישה למחשוב ולדיגיטציה.

== ראו גם ==

*כימיה פיזיקלית
*דינמיקת המולקולות
*כימיה קוונטית
*ספקטרוסקופיה
*פיזיקה של מצב מוצק

==קישורים חיצוניים==

* דוד אנדלמן, חיים דימנט, [https://web.archive.org/web/20141217135024/http://www.bashaar.org.il/News.asp?id=7 חומרים רכים: נקודת המפגש בין פיזיקה, כימיה, ביולוגיה ומדע החומרים], באתר בשער ברשת

קטגוריה:תחומים בפיזיקה
קטגוריה:תחומים בכימיה
מרדכי מקרמניץ

רבי מרדכי מקרמניץ (תק"ו - י"ג בתמוז תק"פ) היה אדמו"ר בדור הרביעי לחסידות. בנו של רבי יחיאל מיכל מזלוטשוב.

==תולדותיו==
נולד לשרה רעכיל ולרבי יחיאל מיכל תלמידם של הבעל שם טוב והמגיד ממעזריטש. נישא לבתו של הרב אליעזר מקולבסוב. היה תלמיד של אביו ושל רבי אלימלך מליז'נסק. לאחר פטירת אביו החל לכהן באדמו"רות והיה מגדולי האדמו"רים בדורו וחסידים רבים מווהלין היו נוסעים אליו. חיבר סידור על פי האריז"ל בשם "תפילה ישרה" אשר נדפס בראדוויל בשנת תק"פ (ידוע בשם סדור ברדיטשוב).

מתלמידיו היו רבי אברהם דב אוירבך מאבריטש, רבי ישעיה שור (מחבר ספר כליל תפארת) ורבי מאיר מפרמישלאן שאף הורה לאחיינו רבי ישכר בער לקרוא לבנו רבי מרדכי מנדבורנה על שמו. רבי נתן מברסלב החל את התקרבותו לחסידות אצל רבי מרדכי. היה מחותנו של רבי אפרים זלמן מרגליות.

ילדיו היו: 
* רבי יצחק מגרנוב חתן רבי שלום שכנא מפראהביטש.
**חתנו רבי שלמה מגרנוב בן רבי שמואל לייב מליניץ.
**חתנו רבי צבי אריה מפלשטין-צפת.
* רבי יחיאל מיכל מווישנוביץ (חותן רבי ישראל מסטביכוב)
*רבי יוסף יוסקה מוואלטשיסק
* הרב ישראל. חתן רבי חיים הגר מקוסוב.
**חתנו רבי מאיר יהודה מבוקווסק.
* הרב בנימין.
* חוה אשת רבי אהרן מקרלין.
* אשת רבי יוסף דוד לנדא מאליק.

==קישורים חיצוניים==
* 

==הערות שוליים ==

קטגוריה:אדמו"רי בית זלוטשוב
קטגוריה:רבנים אוקראינים
זאב מזברז'

רבי בנימין זאב (וולף) מזברז (-ג' בניסן תקפ"ב) היה אדמו"ר בדורות הראשונים של תנועת החסידות, בנו השלישי של רבי יחיאל מיכל מזלוטשוב.

==תולדותיו==
בצעירותו היה שובב ולפני שנהיה בר מצווה לקח אביו מהסופר את בתי התפילין לפני שהכניס לתוכן את פרשיות התפילין והוריד דמעות לתוכן בתפילה על בנו. נישא לבתו של הרב אשר צבי מפגריביץ' (בנו של רבי זאב ז"ק משארגד שהבעל שם טוב נסע אליו לקיים מצוות שימוש חכמים) והתגורר בזברז'.

נסע לחוזה מלובלין ולרבי מנחם מנדל מרימנוב. היה מפורסם בתמימותו ובאהבת ישראל המופלגת שלו אף לרשעים גמורים (לפי רמזו של אביו היה מכוון כנגד חומש ויקרא שעוסק בקודש ובקרבנות שצריכים להיות תמימים). חיבר ספרים בשם "רזין דאורייתא" ו"תפארת צבי זאב".

מתלמידיו היו רבי צבי הירש מזידיטשוב ורבי סנדר מקומרנה. כמו כן נסעו אליו צדיקים רבים ביניהן רבי מנחם מנדל מקוסוב (עם בנו רבי חיים מקוסוב), רבי צבי אלימלך שפירא מדינוב, רבי דוד שלמה אייבשיץ ורבי נפתלי מרופשיץ (עם בנו רבי אליעזר מדזיקוב).

==צאצאיו==
* הרב יחיאל מיכל, נפטר בצעירותו.
*רבי שלום אליעזר.
*אשת הרב יצחק צבי מנחם אוירבך מלטיטשוב. בנו של רבי ישראל ממז'יבוז' נכדם של רבי יעקב יוסף כ"ץ ורבי ברוך ממז'יבוז'.
**רבי בנימין זאב מאוזריאן חתנו של רבי נחמן מסקאליט.
***(משוער) רבי משולם פייבוש מאוזריאן.
****חתנו רבי מאיר מיאסי.
***חתנו רבי חיים דוד מנזון נכדו של רבי ישראל מרוז'ין.
*אשת רבי זושא מלובלין (בן רבי ישראל בנו של החוזה מלובלין).

==קישורים חיצוניים==
* [http://www.ohrshalom.net/atertshalom/tazriahachodesh_1.pdf מאמר עליו] בעלון עטרת שלום, קומרנה ארזי הבירה. 
* 
* 

קטגוריה:ילידי 1772
קטגוריה:אדמו"רי בית זלוטשוב
קטגוריה:נפטרים ב-1822
דייוויד גומז

דייוויד גומז פימנטה (בפורטוגזית: David Gomez Pimenta; ) הוא כדורגלן ברזילאי-ישראלי המשחק בעמדת החלוץ בשמשון תל אביב.

==קריירה==
גומז נולד בסאו פאולו שבברזיל. במהלך עונת 2008/2009 נבחן גומז בבית"ר ירושלים, לאחר שהגיע אליה מהליגה השנייה בברזיל, אולם לא הצליח להרשים את הצוות המקצועי וחתם בסופו של דבר בהפועל ירושלים מהליגה הלאומית. גומז כבש חמישה שערים ב-15 משחקי ליגה. לקראת העונה הבאה נבחן גומז פעם נוספת בבית"ר ירושלים, ובסופו של דבר הוחתם בקבוצה מליגת העל, לאחר שהצליח להרשים את מאמן הקבוצה יצחק שום. גומז זכה לדקות משחק מועטות במדי הקבוצה, ועבר בחלון ההעברות למכבי נתניה עד לסיום העונה, ושם כבש שלושה שערים ב-16 משחקי ליגה, ושער אחד במסגרת גביע המדינה.

לקראת עונת 2010/2011 עבר גומז להפועל ראשון לציון מהליגה הלאומית. גומז כבש בעונה זו 14 שערים, והיה אחד השחקנים המשמעותיים ביותר בקבוצה שבאותה עונה העפילה לליגת העל. בעונה שלאחר מכן כבש 7 שערים בליגת העל, שלא סייעו לקבוצה להינצל מירידה לליגה הלאומית.

לקראת עונת 2013/2012 עבר גומז לקבוצת הפועל עכו, ובחלון ההעברות של ינואר 2013 עבר לקבוצת הפועל פתח תקווה מהליגה הלאומית. בעונת 2013/2014 פתח בהרכב הקבוצה בכל 37 משחקי הליגה, כבש תשעה שערים והעפיל עם הקבוצה לליגת העל.

לקראת עונת 2014/2015 חתם במכבי אחי נצרת מהליגה הלאומית, וב-24 הופעות במדי הקבוצה כבש שער ליגה אחד. ב-7 ביולי 2015 חתם בהפועל עפולה שם כבש שער ליגה אחד ב-15 הופעות. בדצמבר 2015 חתם במכבי שעריים עימה עלה להליגה הלאומית בתום העונה אחרי היעדרות של 23 שנים.

בנובמבר 2016 חתם בעירוני נשר. ב-17 בינואר 2018 חתם בבית"ר נורדיה ירושלים מליגה א'.

==חייו האישיים==
ביוני 2011 נישא גומז לישראלית, ולזוג ארבעה ילדים.

==קישורים חיצוניים==

* 
* 

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:סאו פאולו: כדורגלנים
קטגוריה:כדורגלני הפועל ירושלים
קטגוריה:כדורגלני בית"ר ירושלים
קטגוריה:כדורגלני מכבי נתניה
קטגוריה:כדורגלני הפועל ראשון לציון
קטגוריה:כדורגלני הפועל עכו
קטגוריה:כדורגלני הפועל פתח תקווה
קטגוריה:כדורגלני מכבי אחי נצרת
קטגוריה:כדורגלני הפועל עפולה
קטגוריה:כדורגלנים זרים בישראל
קטגוריה:כדורגלני מכבי שעריים
קטגוריה:כדורגלני עירוני נשר
קטגוריה:כדורגלני בית"ר נורדיה ירושלים
קטגוריה:כדורגלני שמשון תל אביב
קטגוריה:ספורטאים ברזילאים בישראל
קטגוריה:ישראלים ילידי ברזיל
קטגוריה:ישראלים שנולדו ב-1988
שטאדטלנגספלד

שְטַאדְטְלֶנְגְסְפֶלְד (בגרמנית: Stadtlengsfeld) היא עיירה בתורינגיה, גרמניה. הממוקמת על רכס הרי הרון. במהלך העשור הראשון של המאה ה-21 הייתה אוכלוסיית העיירה במגמת ירידה ובין 2000 ל-2010 קטנה מצבת האוכלוסין ב-9.3 אחוזים ועמדה על 2,566 נפשות.

==היסטוריה==
תיעוד ליישוב במקום קיים מ-1326 עת נמכרו אדמותיו למנזר הבנדיקטי בפולדה. בראשית המאה ה-19 הייתה העיירה בשטחי הממלכה הפרוסית ובהמשך נכללה בשטחי הקיסרות הגרמנית. ב-1791 הוקמה הכנסייה המרכזית בעיירה. ב-1878 פרצה בעיירה דליקה שכילתה חלקים נכבדים בה. מ-1889 מהווה ענף ייצור החרסינה מקור פרנסה עיקרי לתושבי העיירה. לאחר מלחמת העולם השנייה נכללה העיירה בשטח גרמניה המזרחית, עד אוקטובר 1990 אז אוחדו גרמניה המערבית והמזרחית.

==הקהילה היהודית==
מניחים שראשוני היהודים התיישבו במקום ב-1359, אך הקהילה עזבה את היישוב בשל רדיפות היהודים. במהלך המאה ה-16 חודש היישוב היהודי במקום, ובעיירה התיישבו שמונה משפחות יהודיות. במהלך מלחמת שלושים השנים נותרה בעיירה משפחה אחת. בראשית המאה ה-18 היגרו לעיירה משפחות יהודיות נוספות והוקם בית עלמין יהודי.

ב-1731 מנתה הקהילה היהודית 24 משפחות, ב-1800 800 נפשות וב-1825 מנתה הקהילה היהודית 566 נפשות שהיוו רבע מכלל האוכלוסייה במקום. בראשית המאה ה-19 נבנה במקום בית כנסת ובצמוד אליו תלמוד תורה. יהודי העיירה היגרו ממנה בהדרגה. בראשית המאה ה-20 מנתה הקהילה 100 נפשות. התיעוד על הקהילה אינו מלא בשל הדליקה שפרצה בעיירה ב-1878 שבמהלכה נשרף כליל בית העירייה ואבדו מסמכים רבים. בני הקהילה עסקו במסחר ובכלל זה בטקסטיל.

ב-1932 נמנו 32 יהודים בעיירה. באוקטובר 1938 גורשו חלק מבני הקהילה לפולין וב-1941, לאחר הפלישה הגרמנית לברית המועצות, נשלחו ככל הנראה לגטו לודז'. מספר ימים לאחר ליל הבדולח התחולל פוגרום בעיירה ובמהלכו נהרס בית הכנסת ונפגעו עסקיהם ובתיהם של בני הקהילה. כמו כן חולל בית העלמין. לאחר הפוגרום, מספר מצומצם של יהודים שעדיין נותרו בעיירה גורשו ממנה למחנה הריכוז בוכנוואלד. ב-1988 הוחל בעבודות שיקום בית העלמין היהודי, ומעריכים כי מצויות בו כ-600 מצבות מתקופות שונות.

==תמונות בית העלמין היהודי העתיק==
{| align=center
|<gallery widths="120px" heights="120px" perrow="4">
קובץ:WAK STADTLENGSFELD JEWISH CEMETERY1.jpg|בית העלמין היהודי העתיק בשטאדטלנגספלד
קובץ:WAK STADTLENGSFELD JEWISH CEMETERY2.jpg|הכניסה לבית העלמין היהודי
</gallery>
|}

==קישורים חיצוניים==

* 
* [http://www.alemannia-judaica.de/stadtlengsfeld_friedhof.htm בית העלמין היהודי העתיק בשטאדטלנגספלד], באתר alemannia-judaica.de 
* 

==הערות שוליים==

קטגוריה:תורינגיה: ערים

שטאדטלנסגפלד
שוב בתמונה

שוב בתמונה הוא אלבומה החמישי ואלבום האוסף הראשון שהוציאה ירדנה ארזי בשנת 1986 מאז החלה את קריירת הסולו שלה בזימרה.

== הפקה ==
בשנים 1984 ו-1985 הייתה ארזי זמרת השנה במצעדי הפזמונים השונים ושלושת אלבומיה מה נשמע, אתה לי ארץ ודרישת שלום זכו להצלחה גדולה במכירות ובהשמעות.

ב-1986, במהלך העבודה על אלבומה השאפתני, נשמה צוענית, כשהיא בהריון ראשון עם בתה אלונה, החליטה ארזי, בהתייעצות עם בעלה ומפיק אלבומיה, נתן תומר ועם יועצה האמנותי ואיש יחסי הציבור, גברי מזור, ללקט את להיטיה הגדולים לאלבום אוסף ראשון.

לצד להיטי האלבומים הקודמים שובצו באוסף שלושה שירים שלא ראו אור קודם לכן. שירו שיר אמן עמו השתתפה בתחרות קדם אירוויזיון 1983, מחרוזת משירי פסטיבלי הילדים שהגיעו למקום הראשון ("מילה קטנה", "לא נעצור" ו"שובי הרמוניקה") ושיר חדש - "אחד ולתמיד" שכתב אהוד מנור ללחן של יוסי אהרון. השיר יצא כסינגל לרדיו ב-9 בספטמבר 1986 ושהה 12 שבועות במצעד השבועי של רשת ג', מהם שבוע אחד בפסגת המצעד. במצעד השנתי של שנת תשמ"ז 1987 דורג במקום ה-38 ובאותו מצעד זכתה ארזי גם בתואר זמרת השנה. האלבום זכה למעמד אלבום פלטינה ונמכר ביותר מ-40,000 עותקים.

בשנת 1988 הוציאו ארזי ותומר באופן עצמאי את התקליטור (CD) הישראלי הראשון ושחררו שני אלבומים במארז כפול: "נשמה צוענית", שיצא שנה קודם לכן, והיה לאלבומה הנמכר ביותר, ולצדו מהדורה חדשה של "שוב בתמונה" שכללה הפעם שירים אחרים. במקום: "שירו שיר אמן", "אחד ולתמיד", "עוד נגיע" ו"הביתה" נכללו במהדורה זו השירים "במערבולת" שיצא כסינגל שנה קודם, "דרישת שלום" ו-"אגדת לה דילה" שלא נכללו במהדורה הקודמת של האלבום. גרסת התקליטור הגיעה אף היא למעמד של אלבום זהב על מכירת 20,000 עותקים.

== רשימת רצועות ==

* בתקליט: שירים 1–6 - צד א', שירים 7–12 - צד ב'.
* "מחרוזת שירי פסטיבלים" כוללת את: "מוזיקה עוברת" (שמרית אור-הנרי ברטר), "לא נעצור" (יורם טהר לב-נורית הירש), "מילה קטנה" (שמרית אור-הנרי ברטר) ו-"שובי הרמוניקה" (יורם טהר לב-נורית הירש).
* עיבודים: אלדד שרים - 1, 9. ירוסלב יעקובוביץ' - 2, 4, 5, 6. משה לוי/יעקב מורנו - 3, 7, 8, 10. רוני וייס - 11. ננסי ברנדס - 12.

קטגוריה:אלבומי ירדנה ארזי
קטגוריה:אלבומים בעברית
איתמר מוזס

איתמר מוזס (באנגלית: Itamar Moses; נולד ב-1977) הוא מחזאי, סופר, ותסריטאי טלוויזיה יהודי-אמריקאי. נחשב למחזאי צעיר בולט בתיאטרון האמריקאי.

מוזס נולד בשנת 1977 למהגרים ישראלים בברקלי, קליפורניה. אמו היא פסיכותרפיסטית, ואביו הוא פרופסור לקולנוע. מוזס קיבל את התואר הראשון שלו בספרות, היסטוריה ופילוסופיה מאוניברסיטת ייל. בשנת 1999 עבר להתגורר בניו יורק, וקיבל תואר מוסמך בכתיבה דרמטית מאוניברסיטת ניו יורק. הוא לימד מחזאות בייל ובאוניברסיטת ניו יורק, וכתב עבור סדרות הטלוויזיה אימפריית הפשע ו"גברים בגיל מסוים". ב-8 בדצמבר 2016 התקיימה בברודוויי הצגת הבכורה של מחזמר בעיבודו של איתמר מוזס לתסריט ולסרט "ביקור התזמורת" של ערן קולירין.

==מחזות==
<div class="mw-content-ltr">
*Completeness
*Yellowjackets
*Back Back Back, Faber & Faber, 2009
*Bach at Leipzig, Samuel French Acting Editions, 2010
*Outrage,Samuel French Acting Editions, 2011
*Celebrity Row, Faber & Faber, 2009
*The Four of Us
*Authorial Intent
*Idea
*Dorothy and Alice
*The Band’s Visit
</div>

==ביבליוגרפיה==
<div style="direction: ltr;">
*Bach at Leipzig, New York: Faber and Faber, 2005.
*The Four of Us, New York: Faber and Faber, 2008.
*Love/Stories (or, but you will get used to it): Five Short Plays, Northwestern University Press; Original edition, 2009
</div>

==קישורים חיצוניים==

* 
* 

==הערות שוליים==

קטגוריה:סופרים יהודים אמריקאים
קטגוריה:מחזאים יהודים אמריקאים
קטגוריה:תסריטאי טלוויזיה יהודים אמריקאים
קטגוריה:בוגרי אוניברסיטת ייל
קטגוריה:בוגרי אוניברסיטת ניו יורק
קטגוריה:אמריקאים שנולדו ב-1977
ACM

עטיפת הירחון Communications of the ACM, אוגוסט 1986
עטיפת כתב העת Software Engineering Notes, אוקטובר 1985, של קבוצת ההתמחות ב[[הנדסת תוכנה]]
ACM (קיצור של: Association for Computing Machinery - האגודה למכונות מחשוב) היא אגודה מדעית בתחום המחשוב ומדעי המחשב. האגודה נוסדה בשנת 1947 ונחשבת לחשובה בתחומה. בשנת 2011 היו באגודה יותר מ-100,000 חברים. המשרד הראשי של האגודה שוכן בעיר ניו יורק. נשיא ה-ACM, החל מ-1 ביולי 2012, הוא וינט סרף.

== פעילות ==
האגודה פועלת באמצעות 170 לשכות מקומיות ו-35 קבוצות התמחות (SIG - Special Interest Group), שכל אחת מהן מתמקדת בתחום ידע ספציפי. בנוסף, לאגודה סניפים ביותר מ-500 אוניברסיטאות ומכללות ברחבי העולם (הראשון נוסד בשנת 1961). 

לאגודה כנסים ייעודיים רבים אשר הפכו למשמעותיים בתחום מדעי המחשב. קבוצות ההתמחות מפרסמות מספר רב של כתבי עת וידיעונים. האגודה מממנת פעילויות שונות להפצת ידע בתחומי המחשוב. בין השאר תמכה בתחרות השחמט בין השחמטאי גארי קספרוב למחשב כחול עמוק.

==כתבי עת==
האגודה מוציאה לאור כתבי עת רבים. העיקרי שבהם הוא Communications of the ACM, המופץ לכל חברי האגודה. Journal of the ACM הוא כתב העת האקדמי של האגודה. כתבי עת נוספים מתמקדים בתחומים ספציפיים של מדעי המחשב, חלקם יוצאים לאור במסגרת קבוצות ההתמחות. חלק מכתבי העת יוצאים לאור בשיתוף פעולה עם אגודת IEEE (אגודה שחלק מפעילותה חופף לזו של ה-ACM). כמעט כל כתבי העת זמינים במקוון למנויים.

==פרסים ואותות הוקרה==
האגודה מחלקת פרסים ואותות הוקרה בתחומי פעילותה, ובהם:
* פרס טיורינג בגין הישג יוצא דופן במדעי המחשב. זהו הפרס החשוב ביותר בעולם בתחום זה. 
* פרס ACM למערכת תוכנה על הישגים יוצאי דופן בתחום התוכנה.
* עמית ACM: אות הוקרה שנוסד בשנת 1993, ומוענק לחברי ה-ACM על הישגים במדעי המחשב ובטכנולוגיית המידע ועל תרומה מהותיות ליעדי ה-ACM. כ-500 מחברי ה-ACM זכו לאות הוקרה זה.

==קישורים חיצוניים==

* 

* 

==הערות שוליים==

קטגוריה:ACM
קטגוריה:אגודות מדעיות
קטגוריה:מחשוב
ג'סטין צ'יימברס

ג'סטין צ'יימבּרס (באנגלית: Justin Chambers; נולד ב-11 ביולי 1970) הוא דוגמן לשעבר ושחקן אמריקאי.

תפקידו הידוע ביותר הוא ד"ר אלכס קרב בסדרת הדרמה "האנטומיה של גריי".

== קריירה ==
צ'יימברס התגלה על ידי סוכן דוגמנים בפריז מטרו, ועשה קמפיין לקלווין קליין. הוא עבד עבורם בכל רחבי אירופה, יפן, וארצות הברית במשך ארבע שנים. לאחר שהחליט להמשיך בקריירת משחק עבר לניו יורק שם למד משחק.

ב-1995 התארח באופרת הסבון "עולם אחר", וב-1996 התארח בסדרת הפשע "ניו יורק במסווה". לאורך השנים כיכב בכמה סרטים, ביניהם "ליברטי הייטס" (1999, בתפקיד טריי, לצד אדריאן ברודי), "מארגנת החתונות" (2001, בתפקיד מאסימו, לצד ג'ניפר לופז), "גלגל המזלות" (2005), ואת הסרט המקורי של HBO, "עיוורון היסטרי" (2002). צ'יימברס לוהק לסדרת הדרמה "פשע מן העבר" (Cold Case) אך עזב לאחר שהופיע רק בחמישה פרקים. בשנת 2005 החל לשחק את ד"ר אלכס קרב בסדרת הרפואה "האנטומיה של גריי", ברשת ABC. בשנת 2006 הוענק לו פרס על משחקו ב"אנטומיה של גריי", יחד עם חבריו לסדרה, על "ביצועים יוצאים מן הכלל בסדרת דרמה". הוא שיחק בסדרה עד שנת 2019 והחליט לפרוש כי רצה להקדיש יותר זמן למשפחתו. הפרק האחרון בהשתתפותו שודר ב-14 בנובמבר של אותה שנה.

התארח בספין אוף של האנטומיה של גריי, "מרפאה פרטית".

== חיים אישיים ==
צ'יימברס נולד בספרינגפילד, אוהיו, לפאם וג'ון צ'יימברס. יש לו עוד שני אחים ושתי אחיות, ג'ון, גיי'סון (אחיו התאום), מיה וסוזן. הוא למד בבית הספר התיכון הדרומי בדרום צ'ארלסטון, אוהיו, ובשנת 1993 התחתן עם קישה, דוגמנית לשעבר. לזוג חמישה ילדים.

== קישורים חיצוניים ==

קטגוריה:שחקני קולנוע וטלוויזיה אמריקאים
קטגוריה:דוגמנים אמריקאים
קטגוריה:אמריקאים שנולדו ב-1970